**ATKLĀTS METU KONKURSS**

**Latvijas Valsts simtgadei veltīta pieminekļa Daugavpilī, Vienības dārzā, izveidei.**

**NOLIKUMS**

1. **VISPĀRĪGĀ INFORMĀCIJA.**
	1. KONKURSA OBJEKTS.

Konkursa objekts ir Latvijas Valsts simtgadei veltīta pieminekļa Daugavpilī, Vienības dārzā (turpmāk - OBJEKTS), telpiskā un tēlnieciskā izveidojuma un teritorijas labiekārtojuma mets.

1.2. KONKURSA PASŪTĪTĀJS UN ORGANIZATORS.

Biedrība „Latvijai-100”. Reģ. Nr. 4000821123, Swedbank, Kods HABALV22, Konts LV30HABA0551039011616, adrese Kr. Valdemāra ielā 1, Daugavpils LV, 5401.

Kontakpersonas tālr. 29461765 (Genovefa Barkovska).

 1.3. KONKURSA RĪKOŠANAS PAMATS.

2012.gada 1. jūlijā Daugavpils Latviešu biedrība, sadarbībā ar Poļu, Krievu, Lietuviešu, Baltkrievu, Ukraiņu, Vācu un Ebreju Nacionālajām Kultūras biedrībām pieņēma lēmumu par Latvijas simtgades pieminekļa celšanu Daugavpilī. Šo lēmumu 2012.gada 4. jūlijā atbalstīja arī Daugavpils pilsētas domes Pilsētbūvniecības komisija. 2013.gada 26.aprīlī Daugavpils pilsētas dome, pamatojoties uz LR likuma „Par pašvaldībām” 14. panta pirmās daļas 1. punktu, 15. panta pirmās daļas 5. punktu,21.panta pirmās daļas 8. punktu, 95.pantu, nodrošināt pašvaldību sadarbību, rūpējoties par kultūru un sekmējot tradicionālo kultūras vērtību saglabāšanu, pieņēma lēmumu par biedrības „Latvijai-100” dibināšanu, kura būtu tiesīga veikt visu organizatorisko un finansiālo darbību pieminekļa celšanā. Tādu pat lēmumu 2013. gada 16. maijā pieņēma arī Daugavpils novada dome. Abas pašvaldības kļuva par biedrības „Latvijai-100”dibinātājām. 2013.gada 27.maijā tika izstrādāti biedrības „Latvijai-100” statūti un 2013. gada 3. jūnijā biedrība reģistrēta LR Uzņēmumu reģistrā.

1.4. KONKURSA TEMATS, MĒRĶIS UN VIETA.

2018.gadā tiks svinēta Latvijas republikas proklamēšanas 100 gadu jubileja. Tas ir nozīmīgs datums Latvijas sarežģītajā vēsturē un lieli svētki tās cilvēkiem. Valsts jubileju svinēs visā valstī: katrā novadā, pilsētā, katrā ģimenē un, katrs šai valstij piederīgs cilvēks, arī savā sirdī.

 Daugavpils ir otra lielākā Latvijas pilsēta, kurā dzīvo dažādu tautību cilvēki. Daudziem no viņiem Latvija nav etniskā Dzimtene. Par tās piederīgajiem viņi kļuva vēsturisko procesu gaitā. Lai gan Daugavpilī un Latgalē ir liela politisko uzskatu dažādība un dažbrīd vērojama arī atšķirīga izpratne par valsts vēsturi, tomēr cilvēku starpā pastāv saticība un savstarpēja saprašanās, jo visus vieno kopējais vēsturiskais liktenis, tātad arī kopējas rūpes par mūsu valsti, tās nākotni. Mēs, lai arī dažādi, visi esam piederīgi Latvijas Republikai.

 Daugavpilī ir ļoti nepieciešama vieta un piemineklis, kas būtu vienojoši visu tautību cilvēkiem, lai valsts un citos svētkos, mēs varētu pulcēties kopā, vai arī katrs personīgi nolikt ziedus, apliecinot godu un cieņu savai valstij. Piemineklim nav jābūt saistītam tikai ar kultūrvēsturisko aspektu, bet gan vairāk ar valstiskumu, Latvijas Republiku kā politisku veidojumu, kas tapa 100 gadu atpakaļ 1918.gadā un pastāv arī šodien. Tas vairāk būtu piemiņas vieta, kur atcerēties Latvijas tapšanu, un konkrēti – Daugavpils iedzīvotāju ieguldījumu Latvijas valsts tapšanā un stiprināšanā, kā arī smelties iedvesmu nākotnes iecerēm.

 **Konkursa mērķis – rast iespējami labāku māksliniecisku risinājumu Latvijas valsts simtgades piemineklim - piemiņas objektam, kas iemūžina Latvijas tautai tik svarīgu notikumu kā valsts izveidošanu. Biedrība aicina objektam izvēlēties moto „SAULES MŪŽU LATVIJAI”, kas atspoguļo gan saikni ar pagātni, gan nākotnes redzējumu, kā arī pieļauj plašas interpretācijas iespējas, izvēloties gan tradicionālus, gan mūsdienīgus izteiksmes līdzekļus.**

Piemineklim jāatrodas Daugavpils pilsētas centrā, ne tikai tāpēc, lai tas būtu visiem ērti pieejams, bet arī tāpēc, lai simboliski apliecinātu Latvijas valsts nozīmīgumu Latvijas tautu likteņos. Būtiski, lai pieminekļa atrašanās vieta būtu vizuāli un telpiski saistīta ar pilsētas centrālo – Vienības laukumu, kur vajadzības gadījumā notiktu militāras parādes, valsts svētkiem veltīti masu pasākumi un citas norises. Tai pašā laikā piemiņas objektam vajadzētu būt cilvēka mērogam atbilstošam, lai ikkatram būtu iespēja asociēt sevi ar Latviju, justies piederīgam valstij.

Diskusiju rezultātā no vairākām iespējamām piemiņas objekta atrašanās vietām tika izvēlēts **Vienības dārzs** – apstādījumi kvartālā starp Vienības, Parādes, Teātra un Rīgas ielām, kas atrodas tieši pretī Vienības laukumam. Kvartāls atrodas uz Daugavpils vēsturiskā centra ass, starp Vienības laukumu un Dubrovina parku. Šo piemiņas objekta atrašanās vietu Vienības dārzā atbalstījusi Daugavpils pilsētas domes Pilsētbūvniecības un vides komisija, bet 2015.gada 24.septembrī Daugavpils pilsētas dome ar lēmumu Nr. 393.

1.5. KONKURSA DALĪBNIEKI.

Konkursa dalībnieki (turpmāk – DALĪBNIEKI) var būt tēlnieki, vides dizaineri, ainavu arhitekti un arhitekti (fiziskas un juridiskas personas) vai autoru kolektīvi. Autoru kolektīvi var sastāvēt no tēlniekiem, vides dizaineriem, arhitektiem, ainavu arhitektiem, pilsētplānotājiem, telpiskajiem plānotājiem, atbilstošo nozaru augstskolu studentiem, kā arī citu saistīto nozaru pārstāvjiem un citiem interesentiem. Autoru kolektīva sastāvā jābūt sastāvā ir vismaz vienam tēlniekam, vides dizaineram, arhitektam vai ainavu arhitektam

Konkursa programma un noteikumi visiem DALĪBNIEKIEM ir vienoti un obligāti.

Piedalīšanās konkursā ir dalībnieku brīva izvēle.

Katrs DALĪBNIEKS drīkst iesniegt vienu projekta metu. Mets jāiesniedz anonīmi, apzīmēts ar devīzi, līdz šajā nolikumā noteiktajam termiņam un atbilstoši nolikuma 2. punktā minētajiem nosacījumiem.

1.6. NOTEIKUMU UN PAPILDUS INFORMĀCIJAS SAŅEMŠANAS KĀRTĪBA.

DALĪBNIEKI var iepazīties ar konkursa nolikumu un materiāliem Daugavpils pilsētas mājas lapā www.daugavpils.lv vai saņemt izdruku pēc rakstiska pieprasījuma Daugavpils pilsētas domes Informācijas birojā Kr. Valdemāra ielā 1, Daugavpilī.

Papildus jautājumus metu konkursa dalībnieki var uzdot elektroniski žūrijas komisijas sekretāram, sūtot e-pastu uz adresi elina.fjodorova@daugavpils.lv ar norādi „*Latvijas Valsts simtgades piemineklis Daugavpilī, Vienības dārzā”,*

Pasūtītājs skaidrojumus, papildus informāciju, informāciju par grozījumiem konkursa nolikumā, kā arī jebkuru citu informāciju, kas ir saistīta ar Konkursu, publicē Daugavpils pilsētas domes mājas lapā [www.daugavpils.lv](http://www.daugavpils.lv) sadaļā „Konkursi”.

1.7. KONKURSA IZEJMATERIĀLU PAKETE.

Konkursa nolikums (turpmāk tekstā- Nolikums) pieejams līdz ar konkursa izsludināšanas brīdi 2015.gada 16. oktobri, Daugavpils pilsētas mājas lapā www.daugavpils.lv.

Topogrāfija dwg formātā.

Daugavpils pilsētas teritorijas plānojuma 2006.-2018. gadam karte “Teritorijas plānotā (atļautā) izmantošana. Kopsavilkums”. Plašāka informācija par Daugavpils pilsētas teritorijas plānojumu pieejama http://www.daugavpils.lv/lv/111.

Projektējamo teritoriju fotofiksācijas materiāls pieejams digitālā formātā.

 Konkursa dokumentos un rasējumos dalībniekiem izsniegtā informācija uzskatāma par personisku un konfidenciālu, tā nav atklājama jebkurai trešajai pusei. Konkursa dokumenti, to daļas vai kopijas nevar tikt izmantotas citiem darbiem vai citam mērķim kā vien konkursa priekšlikuma (meta) sagatavošanai.

1.7.1. Konkursa nolikums (turpmāk - NOLIKUMS)

1.7.2. Vienības dārza (kvartāla starp Vienības, Parādes, Teātra un Rīgas ielām) topogrāfiskais uzmērījums dwg formātā.

1.7.3. Izkopējums no Daugavpils pilsētas teritorijas plānojuma 2006.-2018. gadam kartes “Teritorijas plānotā (atļautā) izmantošana. Kopsavilkums”. Plašāka informācija par Daugavpils pilsētas teritorijas plānojumu pieejama http://www.daugavpils.lv/lv/111.

1.7.4.Projektējamās teritorijas fotofiksācija .

Konkursa izejmateriāli pieejami līdz ar konkursa izsludināšanas brīdi Daugavpils pilsētas mājas lapā [www.daugavpils.lv](http://www.daugavpils.lv)., sadaļā „Konkursi”

Konkursa dokumenti, to daļas vai kopijas nevar tikt izmantotas citiem darbiem vai citam mērķim kā vien konkursa priekšlikuma (meta) sagatavošanai.

**2. KONKURSA PIEDĀVĀJUMA SATURS UN NOFORMĒJUMS**.

2.1. DALĪBNIEKA piedāvājuma sastāvs:

2.2. Paskaidrojuma raksts ( tai skaitā OBJEKTA vārdiskais apraksts ar norādi par pielietojamiem materiāliem telpisko/tēlniecisko objektu un labiekārtojuma elementu izgatavošanai) latviešu valodā, datorrakstā, A4 formātā;

2.3. Vizualizācijas, kā OBJEKTS iekļaujas kopējā pilsētas ainavā un arhitektūrā ar skatiem no Vienības laukuma puses, Dubrovina parka un pieguļošajām ielām;

2.4. OBJEKTA un pieguļošās teritorijas labiekārtojuma plāns mērogā 1:200;

2.5. OBJEKTA makets mērogā 1:25;

2.6. Priekšlikumam pievienotā informācija – DALĪBNIEKS var papildināt piedāvājuma minimālo sastāvu ar grafisku, telpisku vai citu informāciju, kas būtiski raksturo ieceri (tehnoloģijas, materiālus, papildefektus utml.);

2.7. DALĪBNIEKA piedāvājumam jāpievieno aploksne ar DEVĪZES atšifrējumu un kvalifikācijas dokumenti, kuri sastāv no:

 2.7.1. Aizpildītas dalībnieka anketas (Nolikuma 1. pielikums);

 2.7.2. Reģistrācijas apliecības kopija (juridiskām personām);

2.7.3. Autoru CV un profesionālo kvalifikāciju apliecinošu dokumentu (diplomi, sertifikāti utml.) kopijas;

2.8. Prasības meta materiālu noformēšanai:

2.8.1. Uz vismaz divām A2 formāta planšetēm, piemērotām eksponēšanai skatē, pieņemot vai nu tikai vertikālu vai tikai horizontālu planšetu izkārtojumu.

2.8.2. Paskaidrojuma rakstam jābūt uz A4 formāta lapām, kas numurētas. Paskaidrojuma raksts jāievieto atsevišķā neaizlīmētā aploksnē ar norādi „KONKURSA PASKAIDROJUMU RAKSTS”.

2.8.3. Divi eksemplāri jānoformē A3 formāta sējumā;

2.8.4. Jāpievieno CD, kurā visi projekta faili saglabāti PDF vai JPG formātā (300dpi);

2.8.5. Konkursa materiālu teksta daļu jānoformē latviešu valodā.

2.8.6. Lai nodrošinātu DALĪBNIEKA anonimitāti, visi konkursam iesniegtie materiāli (katra planšete, makets, paskaidrojuma raksts) apzīmējami ar DEVĪZI (6 (sešu) burtu vai simbolu kopu, kas identificē dalībnieku un nodrošina anonimitāti);

2.8.7. Devīzes atšifrējumu norāda DALĪBNIEKA anketā, kuru iesniedz kopā ar kvalifikācijas dokumentiem atsevišķā slēgtā aploksnē vienlaikus ar priekšlikumu (metu).

2.8.8. Prasības dokumentu noformēšanai :

2.8.9. priekšlikuma (meta) grafiskais materiāls un paskaidrojuma raksts iesaiņoti vienotā aizlīmētā paketē ar uzrakstu:

*Priekšlikums metu* konkursam „Latvijas Valsts simtgadei veltīts piemineklis Daugavpilī, Vienības dārzā”

*Devīze - „……………..”*

Konkursa makets jāapzīmē ar šo pašu devīzi.

2.9.10. Devīzes atšifrējumu un kvalifikācijas dokumentus DALĪBNIEKIEM jāiesniedz reizē ar priekšlikumu (metu) atsevišķā aizlīmētā aploksnē ar uzrakstu:

Priekšlikums metu konkursam „Latvijas Valsts simtgadei veltīts piemineklis Daugavpilī, Vienības dārzā”

Devīze - „……………..”

*Devīzes atšifrējums un kvalifikācijas dokumenti*

2.9.11. ja piedāvājumu iesniedz juridiska persona, tad Devīzes atšifrējuma (DALĪBNIEKA anketu) paraksta persona ar pārstāvības/paraksta tiesībām.

**3. PIEDĀVĀJUMA UN DEVĪZES ATŠIFRĒJUMA IESNIEGŠANAS VIETA, TERMIŅŠ UN KĀRTĪBA.**

Piedāvājumus, vienlaicīgi ar devīzes atšifrējumu jāiesniedz Daugavpils pilsētas domei, Kr. Valdemāra ielā 1, Daugavpils, LV-5401. Darbus var iesniegt personīgi darbdienās no plkst. 10:00-17:00, vai pa pastu ierakstītā vēstulē uz minēto adresi. Tiks izskatīti tikai tie darbi, kas saņemti personīgi vai pastu ne vēlāk, **kā 2015. gada 15 decembrī (pasta zīmogs).**

**4.** **PROJEKTA APRAKSTS, DARBA UZDEVUMI.**

 OBJEKTA arhitektoniskajam un skulpturālajam veidojumam jāvēsta nākamajām paaudzēm par Latvijas valsts tapšanu un šī fakta nozīmīgumu Latvijas tautai. Katrs Latvijas novads ir devis savu ieguldījumu Latvijas valstiskuma veidošanā, arī Latgale un Sēlija, kuras satiekas Daugavpilī. Latvijas valsti ir veidojuši cilvēki, katrs no viņiem ar savu devumu. Tagadējā Daugavpils novada teritorijā dzimušā un augušā Jāņa Pliekšāna (Raiņa) dzejas mantojums un valstiskā darbība ir zināmi ikvienam, taču jāatceras, ka viņš bija pirmais, kas pravietiski teica: ”Zeme – tā ir valsts”. Grīvas (tagad Daugavpils) iedzīvotāja, grafiķa Riharda Zariņa devums bija neatkarīgās Latvijas valsts ģerboņa metu un naudas zīmju veidošana.

Vairāki desmiti Daugavpils un novada dažādu tautību iedzīvotāju piedalījās Latvijas valsts tapšanā un stiprināšanā gan kā valstsvīri (Latvijas Tautas Padomes, LR Satversmes sapulces, I-IV Saeimas deputāti, ministri u.c.) gan pašvaldību darbinieki, gan kā armijas un robežsardzes amatpersonas, gan kā izcili dažādu jomu profesionāļi un radošie darbinieki. Ir īstais laiks atcerēties viņu kādreiz noklusēto, vai pat noliegto pašaizliedzīgo darbu, un pateikties viņiem ne tikai tagadējās, bet arī nākamo paaudžu vārdā.

 Konkursa dalībnieki aicināti piedāvāt savu OBJEKTA vizuālo un telpisko redzējumu, kas atbilst pieminekļa galvenajai idejai „Saules mūžu Latvijai” un vēsta par Latvijas valsts tapšanu, tās nozīmīgumu, uzsverot arī Daugavpils novada cilvēku devumu. Autori var piedāvāt citu, no biedrības izvēlētā atšķirīgu moto, ja tas atbilst OBJEKTA kopējai iecerei.

 OBJEKTĀ Daugavpilī konkursa DALĪBNIEKI aicināti ar mākslinieciskiem un telpiskiem izteiksmes līdzekļiem attēlot sekojošas tēmas:

* Valsts simbolu (karoga, ģerboņa un tā elementu) māksliniecisks attēlojums. Ar LR ģerboņa simboliem varētu būt apvienota visa Latvija: sarkans lauva simbolizē Kurzemi un Zemgali (ar Sēliju), sudraba grifs – Latgali un Vidzemi, četras zvaigznes – visus vēsturiskos novadus kopā. Uzlecoša saule – Daugavpils un novada atrašanos pašos Latvijas austrumos. Ozola lapu vainags – vietējo tautu vienotību Latvijas valstī.
* OBJEKTS varētu sevī ietvert arī norādes uz Daugavpilij raksturīgo dažādību (dažādu etnisko grupu pārstāvju, - Latvijas valstsvīru vārdi, vai attēli, arī pieminekļa idejas skaidrojošs apraksts valsts un vietējo etnisko grupu valodās un starptautiskajā - angļu valodā).
* OBJEKTAM jābūt nozīmīgam mākslinieciskam akcentam pilsētvidē, kas veiksmīgi iekļaujas un papildina Daugavpils vēsturiskā centra ainavu.
* Risinājumā jāiekļauj arī apkārtējā teritorija (kvartāls starp Vienības, Parādes, Teātra un Rīgas ielām, izņemot Ugunsdzēsēju depo teritoriju), paredzot iespējas daudzveidīgu pasākumu norisei, ka arī, nodrošinot OBJEKTA uztveri no dažādiem skatu punktiem.

**5. PIEDĀVĀJUMA VĒRTĒŠANAS KRITĒRIJI.**

5.1.Objekta vizuāla un telpiskā risinājuma atbilstība pieminekļa izveides mērķim, risinājuma mākslinieciskās kvalitātes;

5.2. Labi pārdomāta plānojamās teritorijas telpiskā organizācija un pieminekļa/piemiņas zīmes iekļaušanās plānojamā teritorijā;

5.3. Objekta pārskatāmība no dažādiem skatu punktiem;

5.4. Veiksmīga OBJEKTA iekļaušanās Valsts nozīmes pilsētbūvniecības piemineklī „Daugavpils pilsētas vēsturiskais centrs”, atbilstība apkārtējās vides mērogam un pilsētbūvnieciskai situācijai.

**6. ŽŪRIJAS KOMISIJA UN LĒMUMA PIEŅEMŠANAS TERMIŅŠ.**

Žūrijas komisijas sastāvs:

1. Žūrijas komisijas priekšsēdētājs - Jānis Dukšinskis -Daugavpils pilsētas domes priekšsēdētāja 1. vietnieks;
2. Inga Goldberga -Daugavpils pilsētas domes izpilddirektore;
3. Vanda Kezika -Daugavpils novada pašvaldības izpilddirektore;
4. Genovefa Barkovska –biedrības „Latvijai -100” priekšsēdētāja;
5. Inga Ancāne –Daugavpils pilsētas galvenā arhitekte;
6. Nansija Tamane –Daugavpils novada galvenā arhitekte;
7. Juris Pundurs – Daugavpils pilsētas galvenais mākslinieks;
8. Anna Semjonova –Daugavpils domes ainavu arhitekte;
9. Silva Veronika Linarte – māksliniece, Daugavpils pilsētas goda pilsone;
10. Inguna Kokina – arhitekte, Daugavpils Dizaina un mākslas vidusskolas „Saules skola” direktore.
11. Žūrijas komisijas sekretāre – Elīna Fjodorova.

Žūrija savu lēmumu paziņo **2015. gada 21.decembrī.**

**7. GODALGU VĒRTĪBA UN SADALES PRINCIPI.**

Konkursa dalībnieku godalgu fonda lielums ir 5000 eiro. Tās sadalās šādi: ( summas pēc nodokļu samaksas).

 Pirmā godalga 2500 eiro

 Otrā godalga 1500 eiro

 Trešā godalga 1000 eiro

**8. TERMIŅŠ, KĀDĀ TIEK SNIEGTAS ATBILDES UZ PAPILDUS JAUTĀJUMIEM**.

Uz papildus jautājumiem par konkursa Nolikumu, kas tiks iesūtīti rakstiski biedrībai „Latvijai-100”, Kr. Valdemāra ielā 1, Daugavpils, LV-5401, pēc konkursa izsludināšanas, bet ne vēlāk kā divas nedēļas pirms konkursa darbu iesniegšanas termiņa. Uz iesūtītajiem jautājumiem atbilde tiks dota ne vēlāk kā piecu darba dienu laikā.

**9. KĀRTĪBA, KĀDĀ PĒC KONKURSA REZULTĀTU PIEŅEMŠANAS SAŅEMAMI KONKURSA MATERIĀLI, KAS NAV GODALGOTI.**

Konkursam iesniegtos piedāvājumus, kas nav godalgoti, to autori ir tiesīgi saņemt mēneša laikā pēc konkursa rezultātu publicēšanas.

**10. GODALGOTO KOKURSA PIEDĀVĀJUMU IZMANTOŠANA.**

 Pēc žūrijas komisijas galīgā lēmuma pieņemšanas un devīžu atvēršanas konkursa organizētājs veic sarunu procedūru par labiekārtojuma projekta izstrādi un tēlniecības objekta realizāciju ar labāko darbu autoriem.

**11. ŽŪRIJAS KOMISIJAS TIESĪBAS UN PIENĀKUMI.**

Pamatojoties uz konkursam iesniegto piedāvājumu skaitu, žūrijas komisijai ir tiesības nepiešķirt pirmo godalgu, kā arī mainīt prēmiju fonda sadali.

 Žūrijas komisija piedāvājumu novērtēšanai ir tiesīga pieaicināt neatkarīgus ekspertus

**12. KONKURSA DALĪBNIEKU TIESĪBAS UN PIENĀKUMI.**

Konkursa dalībnieki, t.i piedāvājuma autori nav tiesīgi izziņot konkursā pieteikto darbu bez biedrības „Latvijai-100” rakstiskas atļaujas. Izziņošanas tiesības autori uztic vienīgi biedrībai „Latvijai-100” pēc piedāvājuma iesniegšanas termiņa notecējuma, vai datumā, kad notikusi rezultātu paziņošana.

Biedrības „Latvijai-100” Valde